Heiner Koch

Heiner Koch (født 13. juni 1954 i Düsseldorf-Eller i Nordrhein-Westfalen i Vest-Tyskland) er katolsk erkebiskop av Berlin.


== Liv og virke ==


=== Bakgrunn ===
Koch vokste opp som sønn av en dommer i Düsseldorf-distriktet Eller,  i den katolske menigheten St. Gertrud, hvor han var ungdomsleder og ministantleder. Etter ble ferdig med Geschwister-Scholl-Gymnasium i Düsseldorf, studerte han katolsk teologi, filosofi og utdanningsvitenskap ved universitetet i Bonn og fullførte studiene med statseksamen i utdanningsvitenskap og en doktorgrad.


=== Prest ===
Den 13. juni 1980, hans 26-årsdag, ble han presteviet i Kölnerdomen. Han var deretter kapellan ved St. Martinus i Kaarst fram til slutten av 1983. I de påfølgende seks årene var ungdomssjelesorgen sentralt i hans virke. Han var opprinnelig stadsungdomspastor og BDKJ-president i bydekanatet i Neuss. Fra 1. april 1984 arbeidet Koch som universitetsprest ved Heinrich Heine-universitetet i Düsseldorf og var samtidig subsidiar ved St. Paulus i Düsseldorf.
På bispedømmenivå i Köln fikk Koch fra 1989 ledelsen av sjelesorgavdelingen for voksne. Den 1. november 1992 overtok Koch ledelsen av hovedavdelingen for sjelesorg i generalvikariatet. I oktober 2002 ble han utnevnt til visegeneralvikar.
Fra 1989 til august 2006 var Heiner Koch også rektor ecclesiae ved Mariä Himmelfahrt i Kölns Marzellenstraße, fra 1993 til 1998 var han også subsidiar ved katedralen. Fra 1. august 1998 tilhørte han domkapittelet. Han var generalsekretær for planleggingen og gjennomførelsen av de XX. Verdensungsdomsdagene i Köln.


=== Hjelpebiskop i Köln ===
Den 17. mars 2006 utnevnte pave Benedikt XVI ham til titulærbiskop av Ros Cré og hjelpebiskop i Köln. Den 7. mai 2006 mottok Heiner Koch bispeordinasjonen av erkebiskopen av Köln, kardinal Joachim Meisner, i Kölnerdomen; medkonsekratorer var hjelpebiskopene i Köln, Manfred Melzer og Rainer Maria Woelki. Som hjelpebiskop var Heiner Koch biskoppelig vikar for erkebispedømmet Kölns t sørlige pastoraldistrikt med over 600 000 katolikker, med blant annet byen Bonn Han var også biskoppelig vikar for fremmedspråklige katolikker i erkebispedømmet Köln og representant for den tyske bispekonferansen for tysktalende sjelesorg i utlandet og siden 25. april 2012 styreleder i Caritas i erkebispedømmet i Köln.


=== Biskop av Dresden-Meissen ===
Den 18. januar 2013 utnevnte Benedikt XVI ham til biskop av Dresden-Meissen. Han ble innført i embedeet av kardinal Rainer Maria Woelki 16. mars i Dresdner Hofkirche. For perioden mellom utnevnelsen til og overtakelsen av erkebispedømmet Berlin, dvs. 8. juni til 19. september 2015, ble Heiner Koch utnevnt til apostolisk administrator for Dresden-Meissen.


=== Erkebiskop av Berlin ===
Den 8. juni 2015 utnevnte pave Frans Heiner Koch til erkebiskop av Berlin. Han ble innført i embedet 19. september 2015 i St. Hedwigskatedralen av biskop Wolfgang Ipolt av Görlitz, Kochs forgjenger kardinal Rainer Maria Woelki overrakte ham kardinal Alfred Bengsch' bispestav. I prekenen mante Koch til at de kristne må sørge for at de ufødte, de svake, de fattige og døende, så vel som flyktninger, ikke blir ekskludert. Erkebiskopen sa «at hvis nødvendig - gå ut på gatene og kunngjør dette».


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1767
Kardinal Pietro Francesco Galleffi (1770-1837) *1819
Kardinal Giacomo Filippo Fransoni (1770-1837) *1819
Kardinal Antonio Saverio De Luca (1805-1883) *1845
Erkebiskop Gregor (Leonhard Andreas) von Scherr, O.S.B. (1804-1877) *1856
Erkebiskop Friedrich Josef von Schreiber (1819-1890) *1875
Erkebiskop Franz Joseph von Stein (1832-1909) *1879
Erkebiskop Joseph von Schork (1829-1905) *1891
Biskop Ferdinand von Schlör (1839-1924) *1898
Erkebiskop Johann Jakob von Hauck (1861-1943) *1912
Erkebiskop Joseph Otto Kolb (1881-1955) *1935
Kardinal Julius August Döpfner (1913-1976) *1948
Kardinal Alfred Bengsch (1921-1979) *1959
Biskop Hugo Aufderbeck (1909-1981) *1962
Kardinal Joachim Meisner (1933-2017) *1975
Erkebiskop Heiner Koch (1954-) *2006


== Skrifter i utvalg ==
Miteinander leben - miteinander glauben - Perspektiven und Modelle kirchlicher Jugendarbeit. Düsseldorf: Patmos-Verlag. 
Kirchliche Jugendarbeit unter der Grundperspektive der Befreiung des Menschen zum Sein. Bonn. «Dissertation» 
Kirche in der Erlebnisgesellschaft - Anpassung oder Widerstand?. Köln: Bachem. 
Schützen-Betbuch - Gottesdienste, Gebete, Lieder und Hilfen zum geistlichen Gespräch. Köln: Bachem. «für den Bund der Historischen Deutschen Schützenbruderschaft e.V.» 
Keiner glaubt allein - Ermutigungen für Familien. Leipzig: Benno. 
Zu Gott um's Eck - Wie Kirche zu den Menschen kommt. Gütersloh: Gütersloher Verlagshaus. 


== Referanser ==